ধোনির নির্ভুল রিভিউ সিস্টেমের যোগ্য উত্তরসূরি হতে পারছেন না পন্থ, হতাশ অধিনায়ক রোহিত | Pant's Failed DRS Call, captain rohit sharma pay hilarious reaction - Bengali Mykhel
» ধোনির নির্ভুল রিভিউ সিস্টেমের যোগ্য উত্তরসূরি হতে পারছেন না পন্থ, হতাশ অধিনায়ক রোহিত
ধোনির নির্ভুল রিভিউ সিস্টেমের যোগ্য উত্তরসূরি হতে পারছেন না পন্থ, হতাশ অধিনায়ক রোহিত
Updated: Monday, November 4, 2019, 11:23 [IST]
ஐபிஎல் அணிகளால் தக்க வைத்த வீரர்களில் தெரியவர்கள் யார்
আধুনিক ক্রিকেটে রিভিউ সিস্টেমে সবচেয়ে প্রধান ব্যক্তি উইকেটকিপার। বল আদৌ স্টাম্প ছোঁবে কিনা, সেটা কিপারের নির্ভুল অনুমানের উপর ভরসা করেই অধিনায়করা ডিআরএস নিয়ে থাকেন। সেখানে ভারতীয় ক্রিকেটে ধোনিই ছিলেন সেরা। উত্তরসূরি পন্থের থেকে অবশ্য এই বিষয়ে বিন্দু মাত্র সাফল্য পাওয়া যাচ্ছে না। রবিবার বাংলাদেশের বিরুদ্ধে রিভিউ সিস্টেমে তিনবার ভুল করে দলকে ডোবালেন ঋষভ পন্থ।
রিভিউ না নিতে চেয়ে পন্থের প্রাথমিক ভুল
প্রথমত যুজবেন্দ্র চাহালের বলে (দশম ওভারে) দু'বার আউট ছিলেন মুশফিকুর রহিম। দুই ক্ষেত্রেই বোলার চাহাল নিজে খুব একটা জোরালো আবেদন করেনি। আম্পায়ারও আউট দেননি। কিন্তু দুবারই উইকেটের পিছন থেকে অধিনায়ক রোহিত ও পন্থ আবেদন করেন। পন্থ আবেদন শুরু করে চেপে যাওয়ায় রোহিতও ভরসা করে ডিআরএস নেননি। পরে জায়েন্ট স্ক্রিনে দেখা গিয়েছে দুবারই চাহালের বল মুশফিকুরের লেগ স্টাম্প ছুঁয়েছিল। নির্ভুল রিভিউ অনুমান করতে না পারায় মুশফিকুরকে আউট করার সুযোগ হারায় ভারত।
রিভিউ নিয়ে এবার দলকে ডোবান পন্থ
প্রাথমিক ভুলের পর ভুল রিভিউ নিয়ে দলকে আরও চাপে ফেলে দেন পন্থ। এবার সৌম্য সরকারের বিরুদ্ধে আউটের আবেদন করেন পন্থ। বল ব্যাটের কানায় লেগে পন্থের হাতে জমা পড়েছে বলে ধরে নিয়ে রিভিউ নেন রোহিত। রিভিউ নিতে জোর করেন পন্থ। পরে যদিও বল ব্যাট ছোঁয়নি বলে ধরা পড়ে। গুরুত্বপূর্ণ রিভিউ হারায় ভারত।
রোহিতের রিঅ্যাকশন!
পন্থের কারণে গুরুত্বপূর্ণ রিভিউ হারাতে হওয়ায় মাঠেই বিরক্তি প্রকাশ করেন রোহিত শর্মা। বরাবরই ঠান্ডা মাথার ক্রিকেটার রোহিত। সেকারণেই বিরাটের মতো রাগের বহিঃপ্রকাশ না করে হাসি মুখেই মাথা নাড়তে নাড়তে পন্থের দিকে এগিয়ে যান হিটম্যান।
ব্যাটেও হতাশ করলেন পন্থ
ব্যাটেও হতাশ করেছেন ঋষভ। ২৬ বল খেলে ৩টি বাউন্ডারির সাহায্য ২৬ রান করেন। তাঁর সঙ্গে বোঝাপড়ার ভুলে সেট হয়ে যাওয়া শিখর ধাওয়ান রান আউট হন। নির্ধারিত ২০ ওভারে ১৪৮ রানের সম্মানজনক টার্গেট তুললেও তিন বল বাকি থাকতে ম্যাচ হেরে বসে ভারত। বাংলাদেশ ম্যাচ জেতে ৭ উইকেটে।
Read more about: india bangladesh rohit sharma ভারত বাংলাদেশ রোহিত শর্মা ঋষভ পন্থ
Story first published: Monday, November 4, 2019, 10:28 [IST]